ନୂଆଦିଲ୍ଲୀଃ ଫେବୃଆରୀ 24 ତାରିଖରୁ ଅହମଦାବାଦ ମୋଟେରାର ସର୍ଦାର ବଲ୍ଲଭ ଭାଇ ପଟେଲ ଷ୍ଟାଡିଅମରେ ଖେଳାଯିବାକୁ ଯାଉଛି ଭାରତ-ଇଂଲଣ୍ଡ ସିରିଜର ତୃତୀୟ ଟେଷ୍ଟ । ଏହି ମ୍ୟାଚ ଦିବାରାତ୍ର ଫର୍ମାଟରେ ଏବଂ ପିଙ୍କ ବଲରେ ଖେଳାଯିବ । ତେବେ ଏହି ମ୍ୟାଚ ନିମନ୍ତେ ଅଭ୍ୟାସ ପାଇଁ ପଡିଆକୁ ଓହ୍ଲାଇଛନ୍ତି ଭାରତୀୟ କ୍ରିକେଟର ।
ଭାରତୀୟ କ୍ରିକେଟର କେଏଲ ରାହୁଲ, ହାର୍ଦିକ ପାଣ୍ଡ୍ୟା, ଅଧିନାୟକ ବିରାଟ କୋହଲି ଆଦି ଖେଳାଳିଙ୍କ ଅଭ୍ୟାସ କରିବାର ଫଟୋ ବିସିସିଆଇ ପକ୍ଷରୁ ଟ୍ୱିଟରେ ଟ୍ୱିଟ କରାଯାଇଛି । ଫାଷ୍ଟ ବୋଲରଙ୍କୁ ପିଙ୍କ ବଲ ସୁହାଉଥିବାରୁ ଏହି ମ୍ୟାଚରେ ତିନି ଜଣ ଫାଷ୍ଟ ବୋଲରଙ୍କୁ ଖେଳାଇପାରେ ଭାରତ । ଏହି ସିରିଜ ଏବେ 1-1 ରେ ବରାବର ରହିଛି ।
